Sulakyurt

**Sulakyurt** estas urbeto kaj  de Provinco Kırıkkale en Turkujo.

## Arkeologio
eta|200px|Trezoro de antikvaj romaj moneroj trovitaj en Sulakyurt.
Trezoro de 428 romaj denaroj kaj unu draĥmo troviĝis en vilaĝo Sarımbey en 1962. Oni kredas, ke ĝi estis enterigita en la jaro 235 aŭ 236.

## Historio
La subprovinco kreiĝis en 1960 de Leĝo N-ro 7033 el ''* Konur (27 vilaĝoj kaj ĉefurbo Sulakyurt; 14 128 loĝantoj laŭ popolnombrado 1955) en subprovinco (*kaza*) Kalecik en provinco Ankara. La sekva popolnombrado en 1960 konstatis loĝnombron de 15 656 por la nova subprovinco, el kiuj 1690 troviĝis en la ĉefurbo.

## Geografio 
La subprovinco Sulakyurt situas norde en la provinco. Ĝi limas sudoriente kun Delice, sude kun Balışeyh, kaj sudoriente kun la ĉefsubprovinco, okcidente kun Provinco Ankara kaj norde kun Provinco Çankırı. Ĝi estas en la montaro Karagüney Dağı, kaj okcidente de la ĉefurbo situas monto 1255 metrojn alta nomata Yığlıtaşbeli Tepesi. Ĝian nordokcidentan kaj nordan bordon formas la rivero Kızılırmak.

eta|200px|maldekstra|Vilaĝo Deredüzü en subprovinco Sulakyurt
Fine de 2020 la subprovinco konsistis el la ĉefurbo kaj 26 vilaĝoj kun averaĝe po 169 loĝantoj. Naŭ vilaĝoj havis pli ol tiu averaĝo kaj dek unu havis malpli ol cent loĝantojn. La plej granda vilaĝo estis Hamzali kun 502 loĝantoj. Sulakyurt havas la duan plej malaltan loĝdenson de la naŭ subprovincoj de Kırıkkale, superante nur Delice. Krom la ĉefurbo, Güzelyurt kaj Hamzalı estis komunumoj, sed en 2013 malplialtiĝis al statuso de vilaĝoj.

### Geologio
Sude de Sulakyurt troviĝas granito, kiu entrudiĝis fine de la Kretaceo. Pli norde troviĝas sedimentaj rokoj de la Baseno Çankırı-Çorum formitaj ĉirkaŭ la Oligoceno, kiam Sulakyurt situis ĉe la bordo de lago.

### Ekologio
La klimato estas duonseka. La grundoj estas minacataj de erozio, precipe en krutaj deklivoj kovrataj de arboj sed preskaŭ sen aliaj plantoj, kaj en paŝtejoj kie paŝtado detruas la plantojn. Ebenaj kultivejoj estas malpli eroziataj.

En Sulakyurt troviĝas izolita populacio de la kverko *Quercus ithaburensis* subsp. *macrolepis*, kiu normale kreskas ĉirkaŭ marbordoj. Ĝi pluvivas pro la helpo de agrikulturistoj, kiuj forigadis konkurajn kverkajn speciojn.

### Ĉefurbo
La urbeto Sulakyurt estas proksimume 40&nbsp;kilometrojn laŭ rekta linio nordoriente de la provinca ĉefurbo Kırıkkale (54 km laŭ aŭtvojo). Ĝi konektiĝas per vojoj kun Balışeyh sude kaj Kızılırmak norde. Ĝi loĝigas proksimume trionon de la provinca loĝantaro kaj dividiĝas en sep *mahalle* (kvartalojn) kun averaĝe po 302 loĝantoj. Ekde 1956 la urbeto havas statuson de *belediye'' (komunumo), videblan en la urba blazono.

### Akvobaraĵo
Estas akvobaraĵo en la rivereto Taretözü, kiu kaptas akvon por irigacio. Ĝi estis planata jam en 1997 kaj kompletiĝis en 2015. La baraĵo havas mulditan muron por bloki likadon de akvo tra la aluvio sub ĝi.

## Demografio 
### Loĝnombro 
La ĉi-suba tabelo montras historian komparon de la loĝantaroj de Provinco Kırıkkale, Subprovinco Sulakyurt, kaj la urbeto Sulakyurt, kaj kiom ĉiu administra unuo konsistigas el la pli supera (elcente). La nombroj baziĝas sur la loĝantregistro (ADNKS) kreita en 2007. La datumoj antaŭ 2007 venas de popolnombradoj.

## Referencoj 
Kategorio:Loĝlokoj de Azio